Цо нухалъ гьалбалгун цадахъ Бекьилъе щвараб мехалда ИсупхIажияв вукIана нижеда цадахъ бекьдерил хабалалъе Муил хоб бихьизабизе вилълъунев чи. Нижеда цадахъ гьениве унилан бекьдерил руччабаз гьесде рикIкIунареб чIегIераб-хъахIаб жо толеб букIинчIо. «Кин мун, яцалъул вас, нечоларев МахIмутIил чукъа-рахханги бачун Муил хабатIе ине» абулеб букIана гьез. Гьезухъ гIенеккулев вукIинчIо ИсупхIажияв. «ХвезегIан МахIмутIицаги течин, хабалалъ хIалхьи нужецаги тоге гьелъие» абулеб букIана бекьдерил руччабаз нижедеги семулаго. ИсупхIажияс абуна бекьдерие гьабсагIаталдаги бокьуларила МахIмутIилги Муилги гьоркьоблъиялъул бицине абун.